boek is die sesde in die reeks nadat Lagercrantz die karakters oorgeneem het en verder geskryf het na Larsson se skielike dood. Dit is nie vir sensitiewe lesers nie en die aksie hou jou bladsy vir bladsy vasgenael. Heerlike fiksie.
Salla sê: Wat ‘n besonderse mens. Sy lewe is vol drama en hy draai nie doekies om oor sy eie neuroses te skryf nie. Verskeie selfmoordpogings, sy dwelmverslawing, die slegte verhouding met sy pa hy ontsien homself glad nie.
Die boek is ‘n heerlike blik in die lewe van ‘n superster, en ek was ‘n groter aanhanger van hom as toe ek die boek begin lees het. Jy sal lees van die aand toe hy saam met koningin Elizabeth gedisko het, hoe hy in ‘n swembad gespring het om selfmoord te pleeg, sy besondere vriendskap met Freddy Mercury en Rod Stewart en die byname wat hulle vir mekaar gehad het. Hy skryf ook oor Prinses Diana, sy stryd om liefde te vind en hoe hy dwelmverslawing oorwin het. Hoogs aantebeveel as jy van outobiografieë hou, anders hou verby.